Predkladacia správa

	Predkladaný materiál bol vypracovaný na základe uznesenia č. 320/1999 zo zasadnutia vlády SR dňa 28. apríla 1999, na ktorom vláda SR schválila Návrh Koncepcie vzdelávania pracovníkov štátnej správy v rámci integračného procesu a uložila podpredsedovi  vlády SR pre európsku integráciu a predsedovi Ministerskej rady vlády SR pre európsku integráciu predkladať informáciu o stave v oblasti vzdelávania na zasadnutiach ministerskej rady.

Koncepcia vzdelávania bola prijatá v súvislosti s plnením Akčného plánu SR a na základe plnenia krátkodobej priority Partnerstva pre vstup „Posilnenie inštitucionálneho a administratívneho potenciálu“. Koncepcia vytvára základ pre zabezpečenie vzdelávacích aktivít v oblasti integrácie.

	Materiál obsahuje informáciu o plnení  vzdelávacích úloh hlavného koordinátora v prvom polroku roku 2001 v oblasti európskej integrácie a prehľad vzdelávacích aktivít jednotlivých ústredných orgánov štátnej správy Slovenskej republiky za to isté obdobie